Peremislis
Apie miestą Rusijoje žr. Peremyšlis. Peremi̇̀slis (lenk. Przemyśl) – miestas-apskritis Lenkijos pietryčiuose, 19 km į vakarus nuo sienos su Ukraina. 66 tūkst. gyventojų (2010 m.). Išvystyta tiksliųjų prietaisų, mašinų ir elektrotechnikos įrenginių gamyba, metalo ir medienos apdirbimo, baldų, maisto (malimo, mėsos, pieno, vaisių ir daržovių), buitinės chemijos, kosmetikos, tekstilės, siuvimo, statybinių medžiagų pramonė. Dailieji amatai (varpų liejimas, pypkių gamyba). Prie Peremislio gaunama nafta, gamtinės dujos, anhidritas.